CELEX: 22018D0800
Language: el
Date: 2017-06-13 00:00:00
Title: Απόφαση της Μεικτής Επιτροπής του ΕΟΧ αριθ. 105/2017, της 13ης Ιουνίου 2017, για την τροποποίηση του παραρτήματος XI (Ηλεκτρονικές επικοινωνίες, οπτικοακουστικές υπηρεσίες και κοινωνία της πληροφορίας) της συμφωνίας για τον ΕΟΧ [2018/800]

7.6.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 142/3
               
            ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
      αριθ. 105/2017
      της 13ης Ιουνίου 2017
      για την τροποποίηση του παραρτήματος XI (Ηλεκτρονικές επικοινωνίες, οπτικοακουστικές υπηρεσίες και κοινωνία της πληροφορίας) της συμφωνίας για τον ΕΟΧ [2018/800]
      Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
      Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
      Εκτιμώντας τα ακόλουθα:
      
                  (1)
               
               
                  Ο κανονισμός (ΕΕ) 2017//920 του Ευρωπαϊκού Κοινοβουλίου και του Συμβουλίου, της 17ης Μαΐου 2017, για την τροποποίηση του κανονισμού (ΕΕ) αριθ. 531/2012 σχετικά με τους κανόνες για τις αγορές περιαγωγής χονδρικής (1) πρέπει να ενσωματωθεί στη συμφωνία για τον ΕΟΧ.
               
            
                  (2)
               
               
                  Ο εκτελεστικός κανονισμός (ΕΕ) 2016/2286 της Επιτροπής, της 15ης Δεκεμβρίου 2016, για τη θέσπιση λεπτομερών κανόνων σχετικά με την εφαρμογή πολιτικής εύλογης χρήσης και τη μεθοδολογία εκτίμησης της βιωσιμότητας της κατάργησης των πρόσθετων τελών περιαγωγής λιανικής, καθώς και σχετικά με την αίτηση που υποβάλλει ο πάροχος περιαγωγής για τους σκοπούς της εν λόγω εκτίμησης (2) πρέπει να ενσωματωθεί στη συμφωνία για τον ΕΟΧ.
               
            
                  (3)
               
               
                  Ο εκτελεστικός κανονισμός (ΕΕ) 2016/2292 της Επιτροπής, της 16ης Δεκεμβρίου 2016, για τον καθορισμό της σταθμισμένης μέσης τιμής των μέγιστων τελών τερματισμού κλήσεων κινητής τηλεφωνίας ανά την Ένωση και την κατάργηση του εκτελεστικού κανονισμού (ΕΕ) 2015/2352 (3) πρέπει να ενσωματωθεί στη συμφωνία για τον ΕΟΧ.
               
            
                  (4)
               
               
                  O εκτελεστικός κανονισμός (ΕΕ) 2016/2292 καταργεί τον εκτελεστικό κανονισμό (ΕΕ) 2015/2352 της Επιτροπής (4), ο οποίος έχει ενσωματωθεί στη συμφωνία για τον ΕΟΧ και πρέπει, συνεπώς, να διαγραφεί από τη συμφωνία για τον ΕΟΧ.
               
            
                  (5)
               
               
                  Επομένως, το παράρτημα XI της συμφωνίας για τον ΕΟΧ θα πρέπει να τροποποιηθεί αναλόγως,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Το παράρτημα XI της συμφωνίας για τον ΕΟΧ τροποποιείται ως εξής:
      
                  1.
               
               
                  Μετά το σημείο 5γκα [κανονισμός (ΕΕ) αριθ. 531/2012 του Ευρωπαϊκού Κοινοβουλίου και του Συμβουλίου] προστίθεται η ακόλουθη περίπτωση:
                  
                              «—
                           
                           
                              
                                 32017 R 920: Κανονισμός (ΕΕ) 2017/920 του Ευρωπαϊκού Κοινοβουλίου και του Συμβουλίου της 17ης Μαΐου 2017 (ΕΕ L 147 της 9.6.2017, σ. 1),».
                           
                        
            
                  2.
               
               
                  Μετά το σημείο 5γκα [κανονισμός (ΕΕ) αριθ. 531/2012 του Ευρωπαϊκού Κοινοβουλίου και του Συμβουλίου] προστίθεται η ακόλουθη περίπτωση:
                  
                              «γ)
                           
                           
                              Οι διατάξεις του κανονισμού για την εκχώρηση καθηκόντων στον Φορέα Ευρωπαϊκών Ρυθμιστικών Αρχών για τις Ηλεκτρονικές Επικοινωνίες (BEREC) εφαρμόζονται σύμφωνα με- και από την ημερομηνία έναρξης της ισχύος της- την απόφαση της Μεικτής Επιτροπής του ΕΟΧ που ενσωματώνει τον κανονισμό (ΕΚ) αριθ. 1211/2009 του Ευρωπαϊκού Κοινοβουλίου και του Συμβουλίου στη συμφωνία για τον ΕΟΧ.».
                           
                        
            
                  3.
               
               
                  Μετά το σημείο 5γκβ [εκτελεστικός κανονισμός (ΕΕ) 2015/2352 της Επιτροπής] παρεμβάλλεται το ακόλουθο σημείο:
                  
                              «5γκγ.
                           
                           
                              
                                 32016 R 2286: Ο εκτελεστικός κανονισμός (ΕΕ) 2016/2286 της Επιτροπής, της 15ης Δεκεμβρίου 2016, για τη θέσπιση λεπτομερών κανόνων σχετικά με την εφαρμογή πολιτικής εύλογης χρήσης και τη μεθοδολογία εκτίμησης της βιωσιμότητας της κατάργησης των πρόσθετων τελών περιαγωγής λιανικής, καθώς και σχετικά με την αίτηση που υποβάλλει ο πάροχος περιαγωγής για τους σκοπούς της εν λόγω εκτίμησης (ΕΕ L 344 της 17.12.2016, σ. 46).».
                           
                        
            
                  4.
               
               
                  Το κείμενο του σημείου 5γκβ [εκτελεστικός κανονισμός (ΕΕ) 2015/2352 της Επιτροπής] αντικαθίσταται από τα εξής:
                  «32016 R 2292: Εκτελεστικός κανονισμός (ΕΕ) 2016/2292 της Επιτροπής, της 16ης Δεκεμβρίου 2016, για τον καθορισμό της σταθμισμένης μέσης τιμής των μέγιστων τελών τερματισμού κλήσεων κινητής τηλεφωνίας ανά την Ένωση και την κατάργηση του εκτελεστικού κανονισμού (ΕΕ) 2015/2352 (ΕΕ L 344 της 17.12.2016, σ. 77).».
               
            Άρθρο 2
      Τα κείμενα του κανονισμού (ΕΕ) 2017/920 και των εκτελεστικών κανονισμών (ΕΕ) 2016/2286 και (ΕΕ) 2016/2292 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
      Άρθρο 3
      Η παρούσα απόφαση αρχίζει να ισχύει στις 14 Ιουνίου 2017, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
      Άρθρο 4
      Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
      
         Βρυξέλλες, 13 Ιουνίου 2017.
         
            
               Για τη Μεικτή Επιτροπή του ΕΟΧ
            
            
               Ο Πρόεδρος
            
            Claude MAERTEN
         
      
      
         (1)  ΕΕ L 147 της 9.6.2017, σ. 1.
      
         (2)  ΕΕ L 344 της 17.12.2016, σ. 46.
      
         (3)  ΕΕ L 344 της 17.12.2016, σ. 77.
      
         (4)  ΕΕ L 331 της 17.12.2015, σ. 7.
      
         (*1)  Δεν έχουν αναφερθεί συνταγματικές απαιτήσεις.